strabo.geographica 14.5.2
πρῶτον τοίνυν ἐστὶ τῶν Κιλίκων φρούριον τὸ Κορακήσιον ἱδρυμένον ἐπὶ πέτρας ἀπορρῶγος , ᾧ ἐχρήσατο Διόδοτος ὁ Τρύφων προσαγορευθεὶς ὁρμητηρίῳ καθʼ ὃν καιρὸν ἀπέστησε τὴν Συρίαν τῶν βασιλέων καὶ διεπολέμει πρὸς ἐκείνους , τοτὲ μὲν κατορθῶν τοτὲ δὲ πταίων . τοῦτον μὲν οὖν Ἀντίοχος ὁ Δημητρίου κατακλείσας εἴς τι χωρίον ἠνάγκασε διεργάσασθαι τὸ σῶμα · τοῖς δὲ Κίλιξιν ἀρχὴν τοῦ τὰ πειρατικὰ συνίστασθαι Τρύφων αἴτιος κατέστη καὶ ἡ τῶν βασιλέων οὐδένεια τῶν τότε ἐκ διαδοχῆς ἐπιστατούντων τῆς Συρίας ἅμα καὶ τῆς Κιλικίας · τῷ γὰρ ἐκείνου νεωτερισμῷ συνενεωτέρισαν καὶ ἄλλοι , διχοστατοῦντές τε ἀδελφοὶ πρὸς ἀλλήλους ὑποχείριον ἐποίουν τὴν χώραν τοῖς ἐπιτιθεμένοις . ἡ δὲ τῶν ἀνδραπόδων ἐξαγωγὴ προὐκαλεῖτο μάλιστα εἰς τὰς κακουργίας ἐπικερδεστάτη γενομένη · καὶ γὰρ ἡλίσκοντο ῥᾳδίως , καὶ τὸ ἐμπόριον οὐ παντελῶς ἄπωθεν ἦν μέγα καὶ πολυχρήματον , ἡ Δῆλος , δυναμένη μυριάδας ἀνδραπόδων αὐθημερὸν καὶ δέξασθαι καὶ ἀποπέμψαι , ὥστε καὶ παροιμίαν γενέσθαι διὰ τοῦτο ἔμπορε , κατάπλευσον , ἐξελοῦ , πάντα πέπραται . αἴτιον δʼ ὅτι πλούσιοι γενόμενοι Ῥωμαῖοι μετὰ τὴν Καρχηδόνος καὶ Κορίνθου κατασκαφὴν οἰκετείαις ἐχρῶντο πολλαῖς · ὁρῶντες δὲ τὴν εὐπέτειαν οἱ λῃσταὶ ταύτην ἐξήνθησαν ἀθρόως , αὐτοὶ καὶ λῃζόμενοι καὶ σωματεμποροῦντες . συνήργουν δʼ εἰς ταῦτα καὶ οἱ τῆς Κύπρου καὶ οἱ τῆς Αἰγύπτου βασιλεῖς ἐχθροὶ τοῖς Σύροις ὄντες · οὐδʼ οἱ Ῥόδιοι δὲ φίλοι ἦσαν αὐτοῖς ὥστʼ οὐδὲν ἐβοήθουν · ἅμα δὲ καὶ οἱ λῃσταὶ προσποιούμενοι σωματεμπορεῖν ἄλυτον τὴν κακουργίαν εἶχον . ἀλλʼ οὐδὲ Ῥωμαῖοί πω τοσοῦτον ἐφρόντιζον τῶν ἔξω τοῦ Ταύρου , ἀλλʼ ἔπεμψαν μὲν καὶ Σκιπίωνα τὸν Αἰμιλιανὸν ἐπισκεψόμενον τὰ ἔθνη καὶ τὰς πόλεις καὶ πάλιν ἄλλους τινάς , ἔγνωσαν δὲ κακίᾳ τῶν ἀρχόντων συμβαῖνον τοῦτο , εἰ καὶ τὴν κατὰ γένος διαδοχὴν τὴν ἀπὸ Σελεύκου τοῦ Νικάτορος αὐτοὶ κεκυρωκότες ᾐδοῦντο ἀφαιρεῖσθαι . τοῦτο δὲ συμβὰν τῆς μὲν χώρας ἐποίησε κυρίους Παρθυαίους , οἳ τὰ πέραν τοῦ Εὐφράτου κατέσχον , τὸ τελευταῖον δὲ καὶ Ἀρμενίους , οἳ καὶ τὴν ἐκτὸς τοῦ Ταύρου προσέλαβον μέχρι καὶ Φοινίκης , καὶ τοὺς βασιλέας κατέλυσαν εἰς δύναμιν καὶ τὸ γένος αὐτῶν σύμπαν , τὴν δὲ θάλατταν τοῖς Κίλιξι παρέδωκαν . εἶτʼ αὐξηθέντας ἠναγκάσθησαν καταλύειν Ῥωμαῖοι πολέμῳ καὶ μετὰ στρατιᾶς οὓς αὐξομένους οὐκ ἐκώλυσαν . ὀλιγωρίαν μὲν οὖν αὐτῶν χαλεπὸν καταγνῶναι · πρὸς ἑτέροις δὲ ὄντες τοῖς ἐγγυτέρω καὶ κατὰ χεῖρα μᾶλλον οὐχ οἷοί τε ἦσαν τὰ ἀπωτέρω σκοπεῖν . ταῦτα μὲν οὖν ἔδοξεν ἡμῖν ἐν παρεκβάσει διὰ βραχέων εἰπεῖν .
Lemmas: πρῶτος τοίνυν εἰμί ὁ Κίλιξ φρούριον ὁ Κορακήσιον ἱδρύω ἐπί πέτρα ἀπορρώξ , ὅς χράω Διόδοτος ὁ Τρύφων προσαγορεύω ὁρμητήριον κατά ὅς καιρός ἀφίστημι ὁ Συρία ὁ βασιλεύς καί διαπολεμέω πρός ἐκεῖνος , τότε μέν κατορθόω τότε δέ πταίω . οὗτος μέν οὖν Ἀντίοχος ὁ Δημήτριος κατακλείω εἰς τις χωρίον ἀναγκάζω διεργάζομαι ὁ σῶμα · ὁ δέ Κίλιξ ἀρχή ὁ ὁ πειρατικός συνίστημι Τρύφων αἴτιος καθίστημι καί ὁ ὁ βασιλεύς οὐδένεια ὁ τότε ἐκ διαδοχή ἐπιστατέω ὁ Συρία ἅμα καί ὁ Κιλικία · ὁ γάρ ἐκεῖνος νεωτερισμός συννεωτερίζω καί ἄλλος , διχοστατέω τε ἀδελφός πρός ἀλλήλων ὑποχείριος ποιέω ὁ χώρα ὁ ἐπιτίθημι . ὁ δέ ὁ ἀνδράποδον ἐξαγωγή προκαλέω μάλα εἰς ὁ κακουργία ἐπικερδής γίγνομαι · καί γάρ ἁλίσκομαι ῥᾴδιος , καί ὁ ἐμπόριον οὐ παντελής ἄπωθεν εἰμί μέγας καί πολυχρήματος , ὁ Δῆλος , δύναμαι μυριάς ἀνδράποδον αὐθημερόν καί δέχομαι καί ἀποπέμπω , ὥστε καί παροιμία γίγνομαι διά οὗτος ἔμπορος , καταπλέω , ἐξαιρέω , πᾶς πιπράσκω . αἴτιος δέ ὅτι πλούσιος γίγνομαι Ῥωμαῖος μετά ὁ Καρχηδών καί Κόρινθος κατασκαφή οἰκετεία χράω πολύς · ὁράω δέ ὁ εὐπέτεια ὁ λῃστής οὗτος ἐξανθέω ἀθρόος , αὐτός καί ληΐζομαι καί σωματεμπορέω . συνεργέω δέ εἰς οὗτος καί ὁ ὁ Κύπρος καί ὁ ὁ Αἴγυπτος βασιλεύς ἐχθρός ὁ Σύρος εἰμί · οὐδέ ὁ Ῥόδιος δέ φίλος εἰμί αὐτός ὥστε οὐδείς βοηθέω · ἅμα δέ καί ὁ λῃστής προσποιέω σωματεμπορέω ἄλυτος ὁ κακουργία ἔχω . ἀλλά οὐδέ Ῥωμαῖος πω τοσοῦτος φροντίζω ὁ ἔξω ὁ Ταῦρος , ἀλλά πέμπω μέν καί Σκιπίων ὁ Αἰμιλιανός ἐπισκοπέω ὁ ἔθνος καί ὁ πόλις καί πάλιν ἄλλος τις , γιγνώσκω δέ κακία ὁ ἄρχων συμβαίνω οὗτος , εἰ καί ὁ κατά γένος διαδοχή ὁ ἀπό Σέλευκος ὁ Νικάτωρ αὐτός κυρόω αἰδέομαι ἀφαιρέω . οὗτος δέ συμβαίνω ὁ μέν χώρα ποιέω κύριος Παρθυαῖος , ὅς ὁ πέραν ὁ Εὐφράτης κατέχω , ὁ τελευταῖος δέ καί Ἀρμένιος , ὅς καί ὁ ἐκτός ὁ Ταῦρος προσλαμβάνω μέχρι καί Φοινίκη , καί ὁ βασιλεύς καταλύω εἰς δύναμις καί ὁ γένος αὐτός σύμπας , ὁ δέ θάλασσα ὁ Κίλιξ παραδίδωμι . εἶτα αὐξάνω ἀναγκάζω καταλύω Ῥωμαῖος πόλεμος καί μετά στρατιά ὅς αὐξάνω οὐ κωλύω . ὀλιγωρία μέν οὖν αὐτός χαλεπός καταγιγνώσκω · πρός ἕτερος δέ εἰμί ὁ ἐγγύς καί κατά χείρ μάλα οὐ οἷος τε εἰμί ὁ ἀπωτέρω σκοπέω . οὗτος μέν οὖν δοκέω ἐγώ ἐν παρέκβασις διά βραχύς λέγω .